CELEX: 31987R0955
Language: bg
Date: 1987-04-01 00:00:00
Title: Регламент (ЕИО) № 955/87 на Комисията от 1 април 1987 година за изменение на Регламент (ЕИО) № 3440/84 по отношение прикрепянето на съоръжения към траловете, датските грибове и сходните мрежени уреди

04/ 01
            
            
               BG
            
            
               Официален вестник на Европейския съюз
            
            
               210
            
         31987R0955
   
               L 090/29
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕИО) № 955/87 НА КОМИСИЯТА
   
   от 1 април 1987 година
   за изменение на Регламент (ЕИО) № 3440/84 по отношение прикрепянето на съоръжения към траловете, датските грибове и сходните мрежени уреди
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Регламент (ЕИО) № 170/83 на Съвета от 25 януари 1983 г. за установяване на общностна система за опазване и управление на рибните ресурси (1),
   като взе предвид Регламент (ЕИО) № 3094/86 на Съвета от 7 октомври 1986 г. предвиждащ някои технически мерки за опазване на рибните ресурси (2), изменен с Регламент (ЕИО) № 4026/86 (3) и по-специално член 15 от него,
   като има предвид, че член 6, параграф 3 от Регламент (ЕИО) № 3440/84 на Комисията (4) разрешава прикрепването на усилващ ръкав към траловете, датските грибове и сходните мрежени уреди при условие че минималният размер на окото на мрежата не може в никакъв случай да бъде по-малък от 80 милиметра;
   като има предвид, че е установено, че използването на усилващи ръкави изработени от платна с размер на окото на мрежата 40 милиметра води до образуването в мрежата на джобове и че тези джобове създават технически проблеми при изваждането на улова от наконечника на трала и предизвикват износването и скъсването на наконечника на трала и повреждане на улова;
   като има предвид, че използването на усилващи ръкави с по-малки размери на окото на мрежата би предотвратило тези проблеми, без да попречи на опазването на запасите от риба;
   като има предвид, че определенията на категориите мрежени уреди представени в членове 5 и 6 от Регламент (ЕИО) № 3440/84 трябва да бъдат съответно поправени;
   като има предвид, че мерките, предвидени в настоящия регламент, са в съответствие със становището на Управителния комитет по рибни ресурси,
   ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕИО) № 3440/84 се изменя както следва:
   
               1)
            
            
               В член 5, параграф 5 се заменя със следния текст:
               „5.   Забранява се използването на покривало едновременно с усилващи ръкави, с изключение при траловете с размери на окото на мрежата равни или по-малки от 60 милиметра.“
            
         
               2)
            
            
               Член 6 се изменя както следва:
               
                           —
                        
                        
                           Параграф 2 се заменя със следния текст:
                           
                              „2.   Забранява се използването на повече от един усилващ ръкав, освен ако те са прикрепени към тралове с размери на окото на мрежата равни или по-малки от 60 милиметра, при които могат да се използват два усилващи ръкава.“
                           
                        
                     
                           —
                        
                        
                           Параграф 3 се заменя със следния текст:
                           
                              „3.   Разрешеният размер на окото на мрежата трябва да бъде по-голям или равен на два пъти размера на окото на мрежата на наконечника на трала. В случай че се използва втори усилващ ръкав, размерите на окото на мрежата, от която е изработен, трябва да бъдат по-голям или равен на 120 милиметра.“
                           
                        
                     
                           —
                        
                        
                           Параграф 6 се заменя със следния текст:
                           
                              „6.   Усилващите ръкави, прикрепени към траловете, с размери на окото на мрежата по-големи от 60 милиметра не могат да се простират на повече от два метра пред халката за вдигане на трала.“
                           
                        
                     
                           —
                        
                        
                           Параграф 7 се заменя със следния текст:
                           
                              „7.   Чрез дерогация от параграф 1, усилващи ръкави по-малки от размерите на наконечника на трала могат да бъдат прикрепвани към мрежени уреди с размери на окото на мрежата по-малки или равни на 60 милиметра.“
                           
                        
                     
         Член 2
   Настоящият регламент влиза в сила на двадесет и третия ден след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 април 1987 година.
      
         
            За Комисията
         
         António CARDOSO E CUNHA
         
         
            Член на Комисията
         
      
   
   
      (1)  ОВ L 24, 27.1.1983 г., стр. 1.
   
      (2)  ОВ L 288, 11.10.1986 г., стр. 1.
   
      (3)  ОВ L 376, 31.12.1986 г., стр. 1.
   
      (4)  ОВ L 318, 7.12.1984 г., стр. 23.